吳廷相

吳廷相，字頌賢，山東兖州府寧陽縣人，清朝政治人物。

 生平 
由乾隆十五年庚午科舉人，乾隆十九年甲戌科明通，授武城縣教諭，再任范縣，揀選知縣，知四川昭化、閬中、廣元諸縣事「吳廷相，字頌賢，邑城西南巷人，方晉長子。方晉見篤行，英敏嗜學，早嵗以文行聲噪庠序。乾隆庚午舉於鄕，甲戌以明通授武城教諭，再任范縣。教諸生先品後藝，督課精嚴。時欽定三禮初頒，士多未解，廷相悉心推闡，其旨益明。留別范士詩云：五年教化曾何補，慙說蘇湖一輩人。擢知四川昭化縣，農桑學校次第舉行。地處亂山，民田犬牙相入，每以混淆滋訟。屢策單騎經行深林叢莽中，按畝履勘，積案胥淸。創建七里壩，捍水護田。重修錦屛書院，爲九縣生童肄業之所，士民咸頌其德。厯攝閬中、岳池、廣元諸縣事，所至並著聲績。會金川用兵，索倫勁旅更番進剿，飛芻輓饟，駭汗相屬，竟以勞疾卒官。所著有錦川詩稿。子鍾嵩，嵗貢；鍾衡，庠生。鍾嵩篤學工詩，尤精小楷，士林推重。學使張公鵬展選其父子詩，並入山左續詩鈔。」，[光緒]《寧陽縣志》，乾隆三十九年五月任四川順慶府岳池縣知縣光緒《岳池縣志》卷十職官志。

 参考资料 

Category:寧陽人
Category:乾隆十五年庚午科舉人
Category:清朝武城縣教諭
Category:清朝范縣教諭
Category:清朝岳池縣知縣
Category:清朝閬中縣知縣
Category:清朝廣元縣知縣
Category:清朝昭化縣知縣